25 Απριλίου

Η 25η Απριλίου είναι η 115η ημέρα του έτους κατά το Γρηγοριανό ημερολόγιο.  Υπολείπονται 250 ημέρες.

 Γεγονότα 
404 π.Χ. - Τερματίζεται ο Πελοποννησιακός Πόλεμος με τη νίκη των Σπαρτιατών του Λύσανδρου εναντίον των Αθηναίων.
799 - Μετά τον ξυλοδαρμό του από τους πολίτες της Ρώμης, ο Πάπας Λέων Γ΄ διαφεύγει στην αυλή του Φράγκου βασιλιά Καρλομάγνου για να προστατευτεί.
1607 - Ογδοηκονταετής Πόλεμος: Ο ολλανδικός στόλος καταστρέφει τον αγκυροβολημένο ισπανικό στόλο στο Γιβραλτάρ.
1792 - Ο ληστής Νικολά Ζακ Πελετιέ γίνεται ο πρώτος άνθρωπος που εκτελείται στη γκιλοτίνα.  
1792 - Ο Κλοντ Ζοζέφ Ρουζέ ντε Λιλ συνθέτει τη Μασσαλιώτιδα (τον εθνικό ύμνο της Γαλλίας).
1846 - Ανοικτή σύγκρουση στα αμφισβητούμενα σύνορα του Τέξας προκαλεί την έναρξη του Αμερικανικο-μεξικανικού πολέμου.
1859 - Οι Βρετανοί και οι Γάλλοι μηχανικοί ολοκληρώνουν τη διάνοιξη της Διώρυγας του Σουέζ.
1862 - Αμερικανικός Εμφύλιος Πόλεμος: Οι δυνάμεις της Ένωσης υπό τον ναύαρχο Ντέιβιντ Φάραγκατ ζητούν την παράδοση της Νέας Ορλεάνης από τις Συνομόσπονδες Πολιτείες της Αμερικής. 
1882 - Γαλλικά και βιετναμέζικα στρατεύματα συγκρούονται στο Τονκίνο.
1898 - Ισπανοαμερικανικός πόλεμος: Οι Ηνωμένες Πολιτείες Αμερικής κηρύσσουν τον πόλεμο στην Ισπανία.
1901 - Η Νέα Υόρκη γίνεται η πρώτη πολιτεία των Η.Π.Α. που καθιερώνει τις πινακίδες κυκλοφορίας.
1915 - Α΄ Παγκόσμιος Πόλεμος: Αρχίζει η εκστρατεία της Καλλίπολης. Βρετανικά, γαλλικά, ινδικά, αυστραλέζικα και νεοζηλανδικά στρατεύματα εισβάλλουν στην τουρκική χερσόνησο της Καλλίπολης.
1916 - Τιμάται για πρώτη φορά η Ημέρα ANZAC προς τιμήν του ANZAK που μετείχε στην εκστρατεία της Καλλίπολης.
1940 - Εγκρίνεται από τη βρετανική κατοχική κυβέρνηση η σημαία των Νήσων Φερόες.  
1944 - Πραγματοποιούνται μυστικές εκλογές στην κατεχόμενη Ελλάδα για την ανάδειξη εκλεκτόρων στο Εθνικό Συμβούλιο (ΠΕΕΑ).
1945 - Οι Ένοπλες Δυνάμεις των ΗΠΑ και οι Σοβιετικές Ένοπλες Δυνάμεις συναντώνται κατά μήκος του ποταμού Έλβα περικόπτοντας στα δύο τη Βέρμαχτ της Ναζιστικής Γερμανίας. 
1945 - Ημέρα της Απελευθέρωσης (Ιταλία): Ο ναζιστικός στρατός κατοχής παραδίδεται και αφήνει τη βόρεια Ιταλία. Η Ιταλική Κοινωνική Δημοκρατία διαλύεται και ο Μπενίτο Μουσολίνι συλλαμβάνεται έπειτα από απόπειρα διαφυγής. Αυτή η ημέρα ορίστηκε ως δημόσια αργία για τον εορτασμό της απελευθέρωσης της Ιταλίας.  
1945 - Διάσκεψη του Σαν Φρανσίσκο: Ξεκινούν οι διαπραγματεύσεις για τα Ηνωμένα Έθνη στο Σαν Φρανσίσκο. 
1953 - Ο Φράνσις Κρικ και ο Τζέιμς Γουάτσον δημοσιεύουν τη Μοριακή Δομή των Νουκλεϊκών Οξέων περιγράφοντας τη δομή διπλού έλικα του DNA.
1960 - Το αμερικανικό υποβρύχιο USS Triton (SSRN-586) ολοκληρώνει τον πρώτο εν καταδύσει περίπλου της Γης. 
1961 - Ο Ρόμπερτ Νόις λαμβάνει ευρεσιτεχνία για το ολοκληρωμένο κύκλωμα.
1974 - Επανάσταση των Γαρυφάλλων: Ένα στρατιωτικό πραξικόπημα αριστερών στην Πορτογαλία ανατρέπει το αυταρχικό συντηρητικό καθεστώς του Νέου Κράτους και εγκαθιδρύει μία δημοκρατική κυβέρνηση.
1982 - Το Ισραήλ ολοκληρώνει την αποχώρησή του από τη Χερσόνησο του Σινά.
1983 - Το Πάιονηρ 10 ταξιδεύει πέρα από την τροχιά του Πλούτωνα.
1986 - Ο Μσουάτι Γ΄ στέφεται βασιλιάς του Εσουατίνι, διαδεχόμενος τον πατέρα του, Σομπούζα Β΄.
 1993 - Ο Μπόρις Γιέλτσιν εκλέγεται Πρόεδρος της Ρωσίας.
 2001 - Ειδικοί του ΟΗΕ αναφέρουν ότι για πρώτη φορά έπειτα από χρόνια, το προστατευτικό στρώμα όζοντος πάνω από το Βόρειο Πόλο φαίνεται ότι έχει σταθεροποιηθεί (ταυτόχρονα προειδοποιούν ότι το φαινόμενο είναι προσωρινό)
 2004 - Ο Χάιντς Φίσερ εκλέγεται πρόεδρος της Αυστρίας με 52,4%.
 2005 - Βουλγαρία και Ρουμανία υπογράφουν τη συνθήκη σύνδεσης με την Ευρωπαϊκή Ένωση.
 2005 - Ο Γίρι Πάρουμπεκ αναλαμβάνει την πρωθυπουργία της Τσεχίας, για να αποχωρήσει το 2006.

 Γεννήσεις 
1214 - Λουδοβίκος Θ΄, βασιλιάς της Γαλλίας
1284 - Εδουάρδος Β΄, βασιλιάς της Αγγλίας
1503 - Ερρίκος Β΄, βασιλιάς της Ναβάρρας
1599 - Όλιβερ Κρόμγουελ, Άγγλος στρατιωτικός και πολιτικός
1775 - Καρλόττα της Ισπανίας, βασίλισσα της Πορτογαλίας
1823 - Αμπντούλ Μετζίτ Α΄, Οθωμανός σουλτάνος
1852 - Γεώργιος Σωτηριάδης, Έλληνας αρχαιολόγος
1862 - Έντουαρντ Γκρέι, Άγγλος πολιτικός
1874 - Γουλιέλμο Μαρκόνι, Ιταλός εφευρέτης
1897 - Μαίρη, πριγκίπισσα του Ηνωμένου Βασιλείου
1900 - Βόλφγκανγκ Πάουλι, Αυστριακός φυσικός
1902 - Βέρνερ Χάιντε, Γερμανός ψυχίατρος
1903 - Καμίλα Χορν, Γερμανίδα χορεύτρια και ηθοποιός
1917 - Έλλα Φιτζέραλντ, Αμερικανίδα τραγουδίστρια
1927 - Αλμπέρ Ουντερζό, Γάλλος δημιουργός κόμικς
1929 - Ηγουμένη Ευγενία Κλειδαρά, Ελληνίδα μοναχή και λογοτέχνιδα
1932 - Νικολάι Καρντάσεφ, Ρώσος αστροφυσικός
1932 - Λία Μανολίου, Ρουμάνα αθλήτρια
1940 - Αλ Πατσίνο, Αμερικανός ηθοποιός
1946 - Βλαντιμίρ Ζιρινόφσκι, Ρώσος πολιτικός
1946 - Τάλια Σάιρ, Αμερικανίδα ηθοποιός
1946 - Γιάννης Σμαραγδής, Έλληνας σκηνοθέτης
1947 - Γιόχαν Κρόιφ, Ολλανδός ποδοσφαιριστής
1949 - Ντομινίκ Στρος-Καν, Γάλλος οικονομολόγος, δικηγόρος και πολιτικός
1958 - Λουίς Γκιγέρμο Σολίς, Κοστορικανός πολιτικός
1960 - Πωλ Μπέιλοφ, Αμερικανός τραγουδιστής (Exodus)
1961 - Γιούχα Σίπιλα, Φινλανδός πολιτικός
1963 - Ντέιβιντ Μόγιες, Σκωτσέζος ποδοσφαιριστής
1966 - Έρικ Πάππας, Αμερικανός αθλητής του μπέιζμπολ
1969 - Ρενέ Ζελβέγκερ, Αμερικανίδα ηθοποιός
1969 - Κωνσταντίνος Καζάκος, Έλληνας ηθοποιός
1970 - Αννίτα Πάνια, Ελληνίδα τηλεπαρουσιάστρια
1976 - Τιμ Ντάνκαν, Αμερικανός καλαθοσφαιριστής
1977 - Ηλίας Κώτσιος, Έλληνας ποδοσφαιριστής
1977 - Κωνσταντίνος Χριστοφόρου, Κύπριος τραγουδιστής
1981 - Φελίπε Μάσα, Βραζιλιάνος οδηγός αγώνων
1985 - Γκιέντο Βαν Ντερ Γκάρντε, Ολλανδός οδηγός αγώνων
1989 - Αϊσέλ Τεϊμουρζαντέ, τραγουδίστρια από το Αζερμπαϊτζάν
1989 - Δημήτρης Τζούριτς, Σέρβος πετοσφαιριστής
1990 - Ζαν-Ερίκ Βερν, Γάλλος οδηγός αγώνων
1993 - Ραφαέλ Βαράν, Γάλλος ποδοσφαιριστής

 Θάνατοι 
1074 - Χέρμαν Α΄, μάργραβος του Μπάντεν
1077 - Γκέζα Α΄, βασιλιάς της Ουγγαρίας
1228 - Ισαβέλλα Β΄, βασίλισσα της Ιερουσαλήμ
1295 - Σάντσο Δ΄, βασιλιάς της Καστίλης
1342 - Πάπας Βενέδικτος ΙΒ΄
1472 - Λέον Μπαττίστα Αλμπέρτι, Ιταλός ζωγράφος, ποιητής και φιλόσοφος
1566 - Λουίζ Λαμπέ, Γαλλίδα ποιήτρια
1591 - Ιωάννης Αλβάνης, Ιταλός καρδινάλιος
1595 - Τορκουάτο Τάσσο, Ιταλός ποιητής
1667 - Πέδρο ντε Μπετανκούρ, Ισπανός ιεραπόστολος
1690 - Ντάβιτ Τένιερς ο νεότερος, Φλαμανδός καλλιτέχνης
1744 - Άντερς Κέλσιος, Σουηδός αστρονόμος
1878 - Άννα Σιούελ, Αγγλίδα συγγραφέας
1940 - Βίλελμ Ντέρπφελντ, Γερμανός αρχιτέκτονας
1941 - Νίκος Μητσάκης, Έλληνας αρχιτέκτονας
1960 - Αμανουλάχ Χαν, εμίρης του Αφγανιστάν
1961 - Ρόμπερτ Γκάρετ, Αμερικανός αθλητής
1972 - Τζορτζ Σάντερς, Βρετανός ηθοποιός
1973 - Φρανκ Φλέτσερ, Αμερικανός ναύαρχος
1976 - Κάρολ Ριντ, Άγγλος παραγωγός και σκηνοθέτης
1980 - Μάριο Μπάβα, Ιταλός σκηνοθέτης
1981 - Τάκης Σινόπουλος, Έλληνας συγγραφέας
1984 - Κέβιν Λιντς, Αμερικανός πολεοδόμος και συγγραφέας
1984 - Λόρο Μπορίτσι, Αλβανός ποδοσφαιριστής
1985 - Ρίτσαρντ Χάιντεν, Άγγλος ηθοποιός
1989 - Τζορτζ Κουλούρις, Άγγλος ηθοποιός
1994 - Γεώργιος Γεννηματάς, Έλληνας πολιτικός
1995 - Χορστ-Γκούντερ Γκρέγκορ, Γερμανός κολυμβητής
1995 - Τζίντζερ Ρότζερς, Αμερικανίδα ηθοποιός και χορεύτρια
1996 - Σολ Μπας, Αμερικανός σχεδιαστής γραφικών
2002 - Αθανάσιος Παπούλης, Έλληνας μηχανικός και μαθηματικός
2006 - Μίσσας Πανταζόπουλος, Έλληνας καλαθοσφαιριστής και προπονητής
2007 - Άλαν Μπολ, Άγγλος ποδοσφαιριστής
2013 - Φανή Παρτσαφυλλίδου, Ελληνίδα πολιτικός
2014 - Τίτο Βιλανόβα, Ισπανός ποδοσφαιριστής και προπονητής

 Αργίες και εορτές 
 Ημέρα της Σημαίας στο Εσουατίνι και στις Νήσους Φερόες

 Ορθόδοξη Εκκλησία 

Κατηγορία:Ημέρες του έτους